**Henry Joseph O'Leary** (født 13. mars 1879 i Richibucto i New Brunswick, død 5. mars 1938 i Victoria i British Columbia i Canada) var en kanadisk katolsk prelat og erkebiskop av Edmonton.

Liv og virke
------------

### Bakgrunn

O'Leary ble presteviet i Richibucto for bispedømmet Chatham den 21. september 1901. Samme år ble han sendt til Roma der han skulle ta doktorgrader i teologi, filosofi og kirkerett.

I 1907 ble O'Leary utnevnt til sjelesørger for *Sacred Heart Parish* i Bathurst i New Brunswick, av Charhams hjelpebiskop Thomas Francis Barry.

### Biskop av Charlottetown

Den 29. januar 1913 ble han utnevnt til biskop av Charlottetown. Han ble bispeviet den 22. mai samme år av erkebiskopen av L'Aquila, Pellegrino Francesco Stagni O.F.M.; medkonsekratorer var Edward Joseph McCarthy, erkebiskop av Halifax, og James Morrison, biskop av Antigonish. Ettersom *St. Dunstans basilika* i Charlottetown nylig hadde brent ned, var O'Leary bospevielse i *Sacred Heart Church* i Bathurst.

En av hans første handlinger var å få bygget en ny katedral på stedet for den ødelagte basilikaen. Det ble fullført under O'Learys funksjonstid og åpnet i 1919.

Under første verdenskrig ble mange av bispedømmets katolikker med i de væpnede styrker, og flere prester ble feltprester. I løpet av denne tiden ble det nye *Saint Vincent Orphanage* fullført for å erstatte det gamle i Charlottetown. O'Leary grunnla et kloster i 1916 da *Sisters of St. Martha of Prince Edward Island* ble etablert. I 1919 ble *St. Dunstan's College*, som ble etablert av forgjengeren biskop Bernard McDonald ved nedleggelsen av St. Andrew's College, elevert til universitet med rett til å gi sine egne akademiske grader

*Charlottetown Hospital*, som hadde blitt støttet av biskop Peter McIntyre på 1800-tallet, fortsatte å vokse etter hvert som en ny fødeavdeling åpnet i 1918 og en sykepleierskole ble etablert i 1920. Sykehuset var under tilsyn av *De grå søstre av Quebec*, hadde virket i bispedømmet Charlottetown i mange år.

### Erkebiskop av Edmonton

Den 7. september 1920 ble O'Leary utnevnt til erkebiskop av Edmonton og innsatt den 8. oktober samme år. 

Han døde 5. mars 1938 i en alder av 58 år.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Alessandro Mattei (1744-1820) \*1767
* Kardinal Pietro Francesco Galleffi (1770-1837) \*1819
* Kardinal Giacomo Filippo Fransoni (1775-1856) \*1822
* Kardinal Carlo Sacconi (1808-1889) \*1851
* Kardinal Edward Henry Howard (1829-1892) \*1972
* Kardinal Casimiro Gennari (1839-1914) \*1881
* Erkebiskop Pellegrino Francesco Stagni, O.S.M. (1859-1918) \*1907
* Erkebiskop *Henry Joseph O'Leary* (1879-1938) \*1913

Referanser
----------

1. ↑  catholic-hierarchy.org olearyh, lest 8. september 2023